Uredba Komisije (EGS) št. 2141/89

z dne 14. julija 1989

o uvrstitvi določenega blaga v tarifni oznaki KN 39211100 in 48101200

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo (EGS) št. 1672/89 [2], in zlasti člena 9 Uredbe,

ker je treba zaradi zagotavljanja enotne uporabe kombinirane nomenklature, ki je priloga k Uredbi (EGS) št. 2658/87, nujno sprejeti ukrepe v zvezi z uvrstitvijo naslednjega blaga:

1. lahke pravokotne ali kvadratne plošče, narejene iz ekspandiranega polistirena, z obeh strani prekrite s plastjo papirja. Skupna debelina papirja znaša manj kot 10 % skupne debeline izdelka;

2. lahke pravokotne ali kvadratne plošče, narejene iz plasti ekspandiranega polistirena, z obeh strani prekrite s plastjo belega papirja, prevlečenega s kaolinom, ki ne vsebuje vlaken, pridobljenih z mehanskim postopkom in ni težji od 150 g/m2. Skupna debelina papirja znaša vsaj 10 % skupne debeline izdelka;

ker se kombinirana nomenklatura, ki je priloga k navedeni Uredbi (EGS) št. 2658/87, v oznaki 39211100 nanaša na druge plošče, liste, filme, folije in trakove iz plastičnih mas: — Celičaste strukture: — iz polimerov stirena, in v oznaki 48101200 na "papir in karton, premazana z ene ali z obeh strani s kaolinom ali drugimi anorganskimi snovmi, v zvitkih ali listih, za pisanje, tiskanje ali za druge grafične namene, ki v skupni količini vlaken vsebujeta po masi do vključno 10 % vlaken, dobljenih z mehaničnim postopkom, z maso več kot 150 g/m2"; ker bi bilo za uvrstitev navedenega blaga treba upoštevati navedeni tarifni oznaki KN;

ker je navedeno blago narejeno iz dveh različnih materialov in bi ga bilo treba v skladu s temeljnim pravilom 3(b) za razlago kombinirane nomenklature uvrstiti v skladu z materialom, ki mu daje osnovne značilnosti;

ker lahko navedeno blago brez dvoma sodi le v Poglavje 39 ali Poglavje 48 glede na svojo sestavo: ker se zdi priporočljivo razločevati med tema dvema poglavjema na podlagi celotne debeline papirnih plasti, ki pokrivajo obe strani polistirenske plošče ali plasti glede na skupno debelino blaga; ker je zaželeno določiti skupno debelino papirja pri vrednosti manj kot 10 % (uvrstitev v Poglavje 39) ali 10 % ali več (uvrstitev v Poglavje 39);

ker ostaja merilo za uvrstitev, uporabljeno v tej uredbi, ob upoštevanju določb iz opombe 10 k Poglavju 39 in opombe 7 k Poglavju 48, na eni strani veljavno neodvisno od vrste plastike, zajete v tarifnih oznakah KN 39211100 do 39211990, in na drugi strani od vrste papirja, zajetega v ustreznih številkah v Poglavju 48;

ker ta uredba vključuje številki 1 in 2 v Prilogo k Uredbi Komisije (EGS) št. 3564/88 z dne 16. novembra 1988 o uvrstitvi določenega blaga v kombinirano nomenklaturo [3], ker ju je zato primerno črtati;

ker Odbor za nomenklaturo ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Spodaj opisano blago je uvrščeno v oznake KN, ki so navedene ob njem:

1. | Lahke pravokotne ali kvadratne plošče, narejene iz ekspandiranega polistirena, z obeh strani prekrite s plastjo papirja. Skupna debelina papirja znaša manj kot 10 % skupne debeline izdelka | 39211100 |

2. | Lahke pravokotne ali kvadratne plošče, narejene iz plasti ekspandiranega polistirena, z obeh strani prekrite s plastjo belega papirja, premazanega s kaolinom, ki ne vsebujejo vlaken, pridobljenih z mehanskim postopkom in ni težji od 150 g/m2. Skupna debelina papirja znaša najmanj 10 % skupne debeline izdelka | 48101200 |

Člen 2

Številki 1 in 2 iz Priloge k Uredbi (EGS) št. 3564/88 o uvrstitvi določenega blaga v kombinirano nomenklaturo se črtata.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. julija 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 169, 19.6.1989, str. 1.

[3] UL L 311, 17.11.1988, str. 23.

--------------------------------------------------